ང་སྟོང་ཉིད་ནམ་མཁའི་རྣལ་འབྱོར་པ། །སྒྲ་གྲག་སྟོང་གི་གླུ་དབྱངས་འདི་བཞིན་འཐེན། །
འདིར་གང་དགོས་ཀྱི་ཡོ་བྱད་མ་ལུས་པ། །ཉིད་ཐུགས་བསམ་དཀར་བའི་དཔག་བསམ་
ལས། །རང་འདོད་པ་བཞིན་དུ་ཐོབ་པས་ཚིམ། །རིགས་བཙུན་ཞིང་འབྱོར་པ་ལྡན་པ་རུ། །སྔོན་
བསོད་ནམས་བསགས་པས་འཁྲུངས་པ་ཡིན། །ད་འདིར་ཡང་སྡིག་པའི་སྤོངས་མཛད་
ལ། །ལས་དཀར་པོ་དགེ་ལ་འབད་པར་མཛོད། །ལར་འཁོར་བའི་ཁྱིམ་དུ་ཆུད་པ་དང༌། །
རྟེན་བུད་མེད་ཀྱི་ལུས་སུ་གྱུར་པ་ལ། །ཆོས་རྣམ་དག་འབྱུང་བ་དཀོན་ན་ཡང་། །རྗེ་བླ་མ་
རྣམས་ལ་དད་པ་དང་། །ཆོས་ཟབ་མོ་སྒྲུབ་པའི་སྙིང་རུས་ཅན། །མ་ལབས་ཀྱི་སྒྲོན་མ་
ལ་སོགས་པའི། །སྔོན་བྱོན་པའི་སྐྱེས་ཆེན་རྣམ་ཐར་ལ། །དུས་རྟག་ཏུ་བརྩོན་པ་མཛད་
འཚལ་ལོ། །ཉིད་ཇི་ལྟར་ཐུགས་ལ་སྨོན་པ་བཞིན། །སྐུ་སྐྱེ་བ་ཕྱི་མར་ཐེག་ཆེན་གྱི། །
ཆོས་རྩེ་གཅིག་སྒྲུབ་པའི་སྨོན་ལམ་བགྱིད། །དུས་རྟག་ཏུ་དད་པ་བརྟེན་འཚལ་ལོ། །ད་
ལྟ་ཕུལ། ལྷོ་བརྒྱུད་པའི་དཔོན་གཡོག་རྣམས་བཀྲ་ (༩༨བ)ཤིས་པའི་གདོང་དུ་ཕེབས་
པ་དེ་ཤིན་ཏུ་ལེགས། ཞེས་པ་ཡང་དེ་ཉིད་ལ་གནང་བའོ།།